A válaszát hallva felkapom a fejem, sokatmondó pillantással kutatom az arcát. Nem is a szavai ragadták meg a figyelmemet, hanem az a rejtett rosszallás, amit próbált mögöttük leplezni. Most vagy ennyire megveted az életvitelemet, kicsi nephilim, vagy ennyire ki óhajtasz sajátítani magadnak. Mivel Ebonyról van szó, egyáltalán nem vagyok benne biztos, melyik oldalra hajlik a mérleg, így úgy döntök, kegyesen eltekintek inkább megjegyzése mögöttes tartalmától, és annak igaz valójára koncentrálok.